钦定古今图书集成/明伦汇编/氏族典/第338卷 > 刘昌祚
## 钦定古今图书集成/明伦汇编/氏族典/第338卷 > 刘昌祚

按《宋史刘昌祚传》：“昌祚字子京，真定人。父贺，战没于
定州，录为右班殿直。神宗临试驰射，授通事舍人。夏
人寇刘沟堡，昌祚领骑出援，遇大酋突而前，昌祚抽
矢，一发殪之，馀众悉遁。元丰四年，为泾原副都总管。
王师西征，诏率兵受环庆高遵裕节制，薄灵州，城师
溃，坐贬永兴军钤辖。明年，复徙泾原。哲宗立，知渭州”，
历马军殿前都虞候，再迁冀州观察使、武康军节度
使。卒，谥曰“毅肃。”